 Ilijipatia bao hilo dakika ya 46 mfungaji akiwa Bakar Thani baada ya kutokea piga nikupige langoni mwa Polisi. Polisi wapo nafasi ya pili kutoka mkiani wakiwa na pointi 14, huku ligi hiyo bado ikiongozwa na JKU yenye pointi 51, wakati Mafunzo ikiwa nafasi ya pili ikiwa na pointi 40.Katika mchezo mwingine wa ligi hiyo juzi mapema kwenye uwanja huo, Miembeni na Mafunzo zilitoka sare ya bila kufungana. Wakati huo huo, timu ya soka ya Miembeni City imevuna pointi tatu za bure baada ya timu ya FC Lion kushindwa kutokea uwanjani katika Ligi Daraja la Pili Taifa.Kwa mujibu wa Kamishina wa mchezo huo, Ramadhan Nassor waamuzi wote walifika uwanjani kwa wakati na timu ya Miembeni kuwasili kwa wakati na kufanyiwa taratibu zote za mchezo. Alisema mara baada ya kukamilika kwa taratibu hizo, waamuzi walisubiri timu pinzani lakini walishindwa kutokea.